Diari Oficial de la Generalitat Valenciana


Sumari del DOGV 845, del 14-06-1988 (1988/811391)

DECRET 77/1988, de 6 de juny, del Consell de la Generalitat Valenciana, pel qual es modifica el Decret 70/1985, de 27 de maig, pel qual es convocaven beques per a la realització de projectes d'investigació conduents a la obtenció del grau de Doctor.
---------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/06/06/77/dof/vci/html**

### Dades del document

Número de DOGV
:   845

Data del DOGV
:   14-06-1988

Secció del DOGV
:   DISPOSICIONS GENERALS

Número del document
:   1988/811391


Data del document
:   06-06-1988

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 77/1988, de 6 de juny, del Consell de la Generalitat Valenciana, pel qual es modifica el Decret 70/1985, de 27 de maig, pel qual es van convocar beques per a la realització de projectes d'investigació conduents a l'obtenció del grau de doctor.  
La creixent complexitat dels processos de formació especialitzada dels investigadors demana una prolongació i una homologació dels períodes de formació corresponents al Programa de Foment de la Investigació Científica i Tecnològica, d'acord amb les noves circumstàncies derivades dels programes generals de promoció general del coneixement, i l'actual reforma universitària dels estudis de tercer cicle. Tot això condiciona la revisió de determinats preceptes de l'annex al Decret del Consell 70/1985, de 27 de maig.  
Per tot això, a proposta del Conseller de Cultura, Educació i Ciència i amb la deliberació prèvia del Govern Valencià, en reunió del dia 6 de juny de 1988,  
DECRETE:  
Article primer  
Les beques convocades pel Decret 70/1985, de 27 de maig,  
del Consell de la Generalitat Valenciana, podran ser prorrogades fins a un màxim de tres períodes anuals. Aquestes pròrrogues seran regulades per l'article 9 de l'annex 3 de l?Ordre de 26 d'abril de 1988, de la Conselleria de Cultura, Educació i Ciència, per la qual es convoquen ajudes i beques per al foment de la investigació a la Comunitat Valenciana.  
Article segon  
Estendre, a partir de l'1 de setembre de 1988, la dotació mensual de la beca a 73.000 pessetes, a tots els becaris als quals se'ls concedesca prórroga de la beca.  
Article tercer  
Estendre la possibilitat d?aprofitament d'una dotació anual complementària de la beca fins a un màxim de 150.000 pessetes, per a ajudar a satisfer necessitats directament derivades de la realització de projectes d'investigació, als becaris als quals se'ls concedesca prórroga de la beca, d'acord amb l'article 6 de l'annex 3. a la mencionada Ordre de 26 d'abril de 1988.  
DISPOSICIO FINAL  
La Conselleria de Cultura, Educació i Ciència queda autoritzada perquè adopte totes les disposicions reglamentàries i les resolucions que necessite l'aplicació i desplegament d'aquest Decret, que entrarà en vigor l?endemà de la publicació en el Diari Oficial de la Generalitat Valenciana.  
València, 6 de juny de 1988.  
El President de la Generalitat,  
JOAN LERMA I BLASCO  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI